राजस्थानी लोक-साहित्य में बात की समृद्ध परम्परा रही है, जिसमें बात कहने वाले के साथ सुनकर हुंकारा भरने वालों की भी सक्रिय भूमिका रहती थी। निश्चय ही आज की कहानी रूप-रंग में नितांत अलग व निजीपन लिए है तथा उस पर पाश्चात्य साहित्य की ’शोर्ट स्टोर” का प्रभाव रहा है। इसके बावजूद यह प्रामाणिक तथ्य है कि राजस्थानी कहानी का बिरवा बात की उर्वर भूमि पर फला-फूला है। आज भी कहानीकार अपनी परम्परा से जुड़कर प्राण-ऊर्जा हासिल करते हैं।